da de da de da de fi en en en sv da nl de bar da da da da fr da da da en da da da da da da da da da en da de de da da es da da it da de
Forældredansk med undervisning i sprog og kultur | Dansk Skoleforening for Sydslesvig e.V.
Nye forældre Danskkursus med fokus på Sydslesvig og forældrenes hverdag.
På Kaj Munk-Skolen i Kappel har en gruppe forældre netop afsluttet danskkurset »Forældredansk - Undervisning i dansk sprog og kultur i Sydslesvig«.
Kurset tager udgangspunkt i undervisningsmateriale fremstillet af sydslesvigere målrettet nye forældre, der gerne vil være en integreret del af mindretallet. Det er journalist og lærer Georg Buhl, som har fremstillet materialet i et samarbejde mellem Flensborg Avis og Europauniversitetet i Flensborg.
Formålet med at udarbejde et undervisningsmateriale, som tager udgangspunkt i det sydslesvigske, er, at det sprogligt og kulturelt styrker identiteten hos nye forældre og nye medlemmer og ruster dem til at være en aktiv del at mindretalslivet.
På Kaj Munk-Skolen har lærervikar Janina Büßen stået for kurset.
- Forældrene er meget motiverede. Det har også med den undervisningsform at gøre, som vi bruger: Vi læser for eksempel meget i kor, så ingen skal føle sig udstillet. Det lyder måske lidt gammeldags, men det er det slet ikke. Det giver forældrene en sikkerhed, siger hun.
Danskkurset er skruet sammen på en måde, så det både kredser om mindretallet og den hverdag, forældrene oplever i institutionen.
- Det særlige er, at vi tager udgangspunkt i de ting, som også børnene lærer i skolen eller i børnehaven. Vi læser de samme historier og synger de samme sange. Vi skriver danske sygemeldinger og gennemgår de sedler, som skolen eller børnehaven sender med hjem. Det har forældrene været utrolig glade for, fortæller Janina Büßen. Således møder de nye forældre de danske ord, der også bruges i institutionerne, på forældremøder og i foreningerne. De lærer danske ordsprog og vendinger og behandler vigtige danske begivenheder fra 1864 til bygningsværker i Christian IVs tid. Og så er der selvfølgelig den danske mad. De bager og laver mad til hinanden: boller, hotdogs og koldskål - og spiser det så i pausen… Ren dansk hygge.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg